नए ग्रिड से गांवों में 24, खेत में 10 घंटे मिलने लगी बिजली
डोईफोड़िया ग्रिड पर फॉल्ट हुए बंद
भास्कर संवाददाता | तलावड़ी
तलावड़ी में एक करोड़ 20 लाख रुपए की लागत से लगे 5 एमजीए ग्रिड से बिजली सप्लाय शुरू हो गया है। इससे लोगों 6 गांव में 24 घंटे बिजली मिल रही है। खेतों में बिना वोल्टेज की समस्या के 10 घंटे बिजली मिलने से 5 हजार लोगों को सुविधा हुई है। तलावड़ी क्षेत्र की लाइन अलग होने से डोईफोड़िया ग्रिड के 5 हजार उपभोक्ताओं को भी सुविधा हुई है। दिसंबर के बाद ग्रिड पर एक बार भी फाल्ट नहीं हुअा।
ग्रिड से 11 केवी और 33 केवी लाइन से बिजली सप्लाय करने की व्यवस्था की गई है। गांवों में बिजली कटौती और कम वाल्टेज की समस्या दूर करने के लिए यह ग्रिड लगाया गया। पांच हजार केवी की क्षमता वाला ग्रिड तलावड़ी और आसपास के गांव खापरखेड़ा, लोखंडिया, सोनपुरा, हसीनाबाद, कालापाट, नांदखेड़ा में बिजली सप्लाय कर रहा है। बुरहानपुर से कार्यपालन अभियंता डीके श्रीवास्तव, डोईफोड़िया जेई सुनील डावर ने ट्रायल प्रोसेस पूरी की थी। अब तक डोईफोड़िया ग्रिड से तलावड़ी क्षेत्र में बिजली सप्लाय हो रहा था। ग्रिड पर अधिक दबाव होने से इस क्षेत्र में हर दिन बिजली कटौती हो रही थी। कम वाेल्टेज के कारण खेतों में मोटर नहीं चल रही थी। इससे किसानों को सिंचाई के लिए पर्याप्त पानी नहीं मिल रहा था। बिजली कंपनी ने साल की शुरुआत में नए ग्रिड का प्रस्ताव स्वीकृत किया। करीब तीन महीने से हर दिन 20 से अधिक कर्मचारियों ने काम पूरा किया। अब सुरक्षा के लिए ग्रिड के आसपास तार फेंसिंग भी की जा रही है।
अोवरलोड खत्म हुआ, अगस्त 2016 के बाद नहीं हुआ फॉल्ट
पहले डोईफोड़िया ग्रिड बिजली ओवरलोड हो गया था। अच्छा वोल्टेज मिल रहा है। सभी को समान बिजली मिलेगी। अब अगस्त 2016 के बाद कोई फॉल्ट नहीं हुआ है। - सुनील डावर, जेई डोईफोड़िया
11 केवी से 16 घंटे, 33 केवी से मिलने लगा वाेल्टेज
ग्रामीण पुरुषोत्तम पाटील, प्रमोद सावकार, किशोर महाजन ने बताया 6 गांवों में 11 केवी लाइन से पहले 8 घंटे बिजली मिल रही थी। अब इनमें 16 घंटे की बढ़ोत्तरी हुई है। 33 केवी लाइन में वोल्टेज कम रहने से खेतों में सिंचाई बंद हो गई थी। किसान विजय महाजन ने पानी कम मिलने से उत्पादन आधा रह गया था। 1 हजार एकड़ में फसलों को नुकसान हो रहा था। अब दिन में 6 घंटे और रात में 4 घंटे पूरे वाल्टेज के साथ बिजली मिल रही है। डोईफोड़िया ग्रिड पर दबाव अधिक होने से यहां कभी 24 घंटे बिजली नहीं मिल रही थी। फॉल्ट होने के कारण दिन में कई बार कटौती होने से लोग परेशान हो रहे थे। नया ग्रिड लगने के बाद से अब 24 घंटे बिजली मिल रही है। सप्ताह में तीन-चार बार फॉल्ट हो जाता था। अब दिसंबर से एक बार भी फाल्ट नहीं हुआ है।
दो लाख रुपए बकाया होने पर मगरुल में काटी स्ट्रीट लाइट
निंबोला | निंबोला के बाद अब मगरूल में बिजली कंपनी ने रुपए बकाया होने पर कार्रवाई की है। मगरूल में पूरे गांव के स्ट्रीट लाइट बंद कर दिए हैं। यहां दो लाख रुपए स्ट्रीट लाइट अौर पेयजल के बकाया है। इस कारण यह कार्रवाई की है। निंबोला के बाद अब मगरूल में भी ग्रामीणों को रात में आवाजाही के लिए मुसीबत झेलना पड़ रही है। पंचायत में तीन दिन हुए स्ट्रीट लाइट चालू नहीं हुए। पूछने पर सचिव दिनेश पाटील ने बताया बिजली कनेक्शन काटा है। ग्रामीण समय पर कर नहीं भर रहे हैं। लगातार राशि बकाया होने से बिजली कंपनी ने कनेक्शन काटे। यदि जल्द बकाया राशि जमा नहीं की गई तो गांव की पेयजल लाइन भी बंद हो सकती है। इससे गर्मी में लोगों को काफी मुसीबत झेलना पड़ेगी।
नांदखेड़ा के किसान दरबार राठौड पर्याप्त बिजली मिलने से भरपूर सिंचाई कर रहे हैं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva